বাড়িতে স্বামীর মরদেহ বরফচাপা, ঘুরে বেড়াচ্ছেন স্ত্রী
ভারতের পশ্চিমবঙ্গের রিজেন্ট কলোনিতে এক বৃদ্ধ হত্যাকাণ্ডের শিকার হয়েছেন নাকি তিনি স্বাভাবিকভাবে মৃত্যুবরণ করেছেন; তা নিয়ে বিভ্রান্তি তৈরি হয়েছে।







সমীররঞ্জন সুর নামে ওই ব্যক্তির মৃত্যুর সঙ্গে খুনের সম্পর্ক নেই বলে দাবি স্থানীয় পুলিশের। ময়নাতদন্তের প্রাথমিক প্রতিবেদন বলছে, মঙ্গলবার দুপুরের দিকে শারীরিক সমস্যাজনিত মৃত্যু হয়েছে তার।-খবর আনন্দবাজারপত্রিকা অনলাইনের




কিন্তু স্থানীয় বাসিন্দারা বলছেন ভিন্নকথা। তাদের দাবি, সোমবার রাতে একটা বড় থার্মোকলের বাক্সে করে বরফ নিয়ে সমীররঞ্জনের শ্যালক বিশ্বনাথ দাসকে ওই বাড়িতে ঢুকতে দেখা গেছে।
প্রতিবেশীদের অভিযোগ, ওই বৃদ্ধ খুন হয়েছেন। মরদেহটি উদ্ধারের পর প্রাথমিকভাবে মনে হয়েছিল; তা তিন দিন আগের।
ময়নাতদন্তে জানা গেছে, তিন দিনের নয়, বৃদ্ধের মৃত্যু হয়েছে গত মঙ্গলবার দুপুরে। পুলিশ বলছে, গত কয়েক বছর ধরেই অসুস্থতার দরুণ শয্যাশায়ী ৬৮ বছর বয়সী ওই বৃদ্ধ। তিনি চিকিৎসাধীন ছিলেন।
কিন্তু স্থানীয়রা বলছেন, সমীররঞ্জনের স্ত্রী ও মেয়ে আত্মীয়স্বজনের সঙ্গে শিমলায় বেড়াতে যাওয়ায় বাড়িতে একাই ছিলেন ওই বৃদ্ধ। 
তাদের অভিযোগ, খুন করে তাকে বরফচাপা দিয়ে রাখেন তার শ্যালক বিশ্বনাথ দাস। সোমবার রাত সাড়ে ৯টা নাগাদ মৎস্য সংরক্ষণের জন্য ব্যবহার করা হয়— এমন এক টুকরো বরফ নিয়ে সমীররঞ্জনের বাড়িতে বিশ্বনাথকে ঢুকতে দেখেন তারা।

ভারতের পশ্চিমবঙ্গের রিজেন্ট কলোনিতে এক বৃদ্ধ হত্যাকাণ্ডের শিকার হয়েছেন নাকি তিনি স্বাভাবিকভাবে মৃত্যুবরণ করেছেন; তা নিয়ে বিভ্রান্তি তৈরি হয়েছে।